Document ID: 31990R3941

Padomes Regula (EEK) Nr. 3941/90
(1990. gada 19. decembris)
par Nolīguma noslēgšanu starp Eiropas Ekonomikas kopienu un Tanzānijas Savienoto Republiku par zveju Tanzānijas piekrastē
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 43. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
tā kā Kopiena un Tanzānijas Savienotā Republika risināja sarunas un parafēja Nolīgumu par zveju, ar ko paredz Kopienas zvejniekiem zvejas iespējas ūdeņos, uz kuriem attiecas Tanzānijas suverenitāte un jurisdikcija;
tā kā minētā nolīguma apstiprināšana ir Kopienas interesēs,
IR PIEŅĒMUSI ŠO REGULU.
1. pants
Ar šo Kopienas vārdā tiek apstiprināts Nolīgums starp Eiropas Ekonomikas kopienu un Tanzānijas Savienoto Republiku par zveju Tanzānijas piekrastē.
Nolīguma teksts ir pievienots šai regulai.
2. pants
Ar šo Padomes priekšsēdētājs ir pilnvarots iecelt personas, kas ir pilnvarotas parakstīt Nolīgumu, lai tas būtu saistošs Kopienai.
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1990. gada 19. decembrī

Labels: 13
15
18
6